Spoštovani občani in občanke!

Občina Lendava nadaljuje s pripravo Občinske celostno prometne strategije (OCPS), katere namen je izboljšati kakovost bivanja v celotni občini, tako za sedanje kot prihodnje generacije.

Vabimo vas na javno razpravo, kjer bomo skupaj preučili obstoječe stanje prometa v naši občini. Razprava bo osredotočena na trenutne pogoje za hojo, kolesarjenje, javni potniški promet in motorni promet. Posebej bomo obravnavali nevarna območja na cestah, neustrezne označbe, pomanjkanje infrastrukture, dostopnosti za pešce, kolesarje ter uporabnike javnega prevoza in druge pereče problematike.

**Vljudno vas vabimo, da se aktivno vključite v javno razpravo na temo**

***STANJE PROMETA V OBČINI,***

**ki bo potekala v sredo, 27. november 2024, od 16:00 do 17:00**

**v prostorih Občine Lendava.**

in delite svoje predloge, pripombe in mnenja, ki bodo pripomogla k oblikovanju Strategije in s tem k oblikovanju prometnega sistema v občini v prihodnje.

Za vas smo pripravili tudi možnost sodelovanja preko spleta.

Za podajo mnenj o problematičnih točkah v občini smo pripravili interaktiven zemljevid. Na njem lahko preprosto s klikom označite natančno lokacijo problematične točke v prometu. Problematika je razporejena v več kategorij, izberite najustreznejšo ali pa dopišite dodatna opažanja glede prometa.

Povezava do zemljevida: <https://canvis.app/TCPOqq>

Vaša mnenja in predlogi so zelo dragoceni in bodo usmerjali potek izdelave OCPS v nadaljevanju.

Veselimo se vaše prisotnosti in konstruktivnega sodelovanja.

Občina Lendava